钦定古今图书集成/理学汇编/经籍典/第137卷 > 《我将》
## 钦定古今图书集成/理学汇编/经籍典/第137卷 > 《我将》

有殷之时，榖生汤之廷，三日而大拱。汤问伊尹曰：“何
物也？”对曰：“榖树也。”汤问何为而生于此？伊尹曰：“榖之
出泽，野物也，今生天子之庭，殆不吉也。”汤曰：“奈何？”伊
尹曰：“臣闻妖者祸之先，祥者福之先，见妖而为善，即
祸不至；见祥而为不善，则福不臻。”汤乃斋戒静处，夙
兴夜寐，吊死问疾，赦过赈穷，七日而谷亡。妖孽不见，
国家其昌。《诗》曰：“畏天之威，于时保之。”